Удзень ён некалькі разоў у гадзіну радуе наведвальнікаў водным шоў пад музыку, а ўвечары да усяго гэтага далучаецца падсьветка і відовішча становіцца вельмі прыгожым! Я жадаю вам ўсім адкрыць свой Друскінінкай – спакойны, поўны птушак, сонца, ласкавага ветра. Зачаравацца яго люстэркавымі азёрамі, у якія так любяць глядзецца Гарадзкі музэй і Касцёл Найсвяцейшай Панны Марыі. Праехацца па яго сьцежках, шляхах і сьцяжыначках. Выпіць кавы ў выкшталцонай французскай boulangerie ці харызматычным Coffee inn. І папасьць пад хараство гэтага горада, у які абавязкова трэба вярнуцца. Не забудзьцеся кінуць манетку ў Нёман".